Il-President Eġizzjan Abdul Fattah al-Sisi qal li pajjiżu qed jiffaċċja theddida għall-eżistenza tiegħu wara li l-militar soffra l-akbar telfa f’għexieren ta’ snin f’attakki fis-Sinai. Mill-inqas 31 suldat inqatlu f’żewġ attakki ilbieraħ, l-aktar fi spluzzjoni qrib il-belt f’El-Arish. Huwa ddikjara stat t’emerġenza f’partijier ta’ Sinai u Rafah li jaqsam bejn il-Medda ta’ Gaza u l-Eġittu ingħalaq. Il-militanti qatlu mijiet ta’ suldati u pulizija mindu l-armata Eġizzjana keċċet lill-President Mohamed Mursi f’Lulju tas-sena li għaddiet. Ħafna mill-attakki seħħew fil-Peninsula Sinai.